  Виталий Пронин СССР вакытэ Прибалтикаысь 3 кунъёс — Эстония, Литва но Латвия — трослы ӟечгес но узыргес улӥзы. Туспуктэм: tonkosti.ruОдӥг аре кузпалы, выны но сузэре Прибалтикае шонтӥзы дефицит утчаны. Таллинысь одӥгаз вуз каронние пыризы но югдурез чаклало. Вуз карисьёслэн ӟуч кылын вераськемзы туж ик уг поты. Ма кароно? Соку кузпалы но сузэре универмаг тыр удмурт кылын вераськыны кутскиллям. Вуз карисьёс шоразы паймыса учкыло. Иностранецъёс шат? Кыӵе кылын верасько ай? Шӧртчи удмурт нылкышноослы та ик кулэ. Ӟуч кылэз шенгыль-пенгыль карыса, синйылтэм вузъёсты куро. Озьы мар кулэ, сое ик басьтыса потӥзы. Кунокуа интыязы берытскыса, шедьтэм дефицитсэс поттало, кунокуа кузёлы возьматъяло. Гостиницалэн кузёез ӟуч нылкышно вылэм. Таиз но паймем ни: — Девочки, как вы сумели такой дефицит достать? Я-то думала, зря вы приехали. Сузэре таизлы но удмурт сямен вазем: — Удмурт кылэз дышетоно... ________ Николай БАЙТЕРЯКОВ, Ижкар Теги: улонысьучыр  